Senati amerikan dëgjon dëshmi nga diplomati për postin e ambasadorit në Tiranë
John Withers tha se zgjedhjet për presidentin e ardhshëm të Shqipërisë do të jenë një barometër për demokracinë në vend
Në Kongresin amerikan, nënkomisioni i Senatit për çështjet evropiane mbajti dje mbasdite një seancë për konfirmimin e zyrtarëve të emëruar si ambasadorë të rinj të Shteteve të Bashkuara në Shqipëri, Serbi, Mal të Zi dhe Bosnje-Hercegovinë. John Withers, i emëruar si ambasador në Shqipëri tha se Shqipëria ka bërë hapa të rëndësishëm drejt demokracisë, megjithatë mbetet ende shumë punë për t’u bërë. Kjo tha zoti Withers do të shihet në procesin e zgjedhjes së presidentit të ardhshëm të vendit. tha zoti Withers. I pyetur nga kryetari i nën-komisionit të senatit për çështjet evropiane dhe kandidati presidencial, senatori nga shteti Ilinoi, Barak Obama, lidhur me përmbushjen nga Shqipëria të standarteve të ndërkombëtare, që janë edhe kushte për anëtarësimin në NATO, zoti Withers vuri në dukje se gridjet mes partive politikane shqiptare e vështirësojnë jetën politike të vendit, duke penguar lëvizjen e shpejtë të Shqipërisë, për të cilën, tha ai, ne të gjithë shpresojmë. Në se qeveria shqiptare përmbush standartet, dhe ne i bëjmë thirrje Shqipërisë të bëjë të gjitha përpjekjet në këtë drejtim, tha zoti Withers, shqiptarët do të jenë kandidatë të fortë për t’u anëtarësuar në NATO. Ndërkohë, kandidati për ambasador të Shteteve të Bashkuara në Serbi, Kameron Munter, vuri në dukje përparimin e bërë nga Serbia, duke u shkëputur, tha ai, nga periudha shkatërrimtare e sundimit të Millosheviçit. Megjithë punën që Beogradi ka bërë në dorëzimin e të akuzuarve për krime lufte, Serbisë, shtoi zoti Munter, i mbetet ende shumë punë për të bërë në këtë çështje të rëndësishme, meqë persona të tjerë për krime lufte, duke përfshirë edhe Radovan Karaxhiçin dhe Ratko Mlladiçin, nuk janë kapur ende. Zoti Munter përsëriti qëndrimin e administratës së presidentit Bush në mbështetje të pavarësisë së Kosovës dhe të një Serbie të integruar në institucionet evropiane. .” Kandidati për ambasador amerikan në Beograd Munter tha se Serbia duhet të bëjë më shumë për eliminimin e korrupsionit dhe për vazhdimin e procesit të privatizimit me rregulla transparente dhe pa ndërhyrje negative të forcave politike. Kandidatët e emëruar për ambasadorë të ardhshëm të Shteteve të Bashkuara në Shqipëri, Serbi, Mal të Zi dhe Bosnje-Hercegovinë duhet të konfirmohen nga senati amerikan. //rd//